คนทะลักงานลอยกระทงสุโขทัย เพิ่มรอบ แสงสีเสียง คืนวันสุดท้าย
บรรยากาศงานประเพณีลอยกระทงเผาเทียนเล่นไฟ ภายในอุทยานประวัติศาสตร์สุโขทัย ซึ่งมีการแสดงแสงเสียง (Light&Sound) ,ความรุ่งเรืองของนครสุโขทัย, อันยิ่งใหญ่อลังการ บริเวณวัดมหาธาตุ โดยจัดแสดงวันละ 1 รอบ ในเวลา 19.30 น. ปรากฏว่ามีนักท่องเที่ยวจำนวนมากผิดหวัง เนื่องจากตั๋วเต็มไม่สามารถเข้าไปดูได้ ทางจังหวัดตัดสินใจเพิ่มการแสดงอีก 1 รอบ ในเวลา 21.30 น. ของคืนวันที่ 25 พ.ย.ซึ่งเป็นวันสุดท้ายของการจัดงาน,วันนี้ 24 พ.ย.58 ผู้สื่อข่าวรายงานว่า หลังจากที่การจัดงานประเพณีลอยกระทงเผาเทียนเล่นไฟ ระหว่างวันที่ 21-25 พ.ย. ณ อุทยานประวัติศาสตร์สุโขทัย ผ่านพ้นไปแล้ว 3 วัน ยังคงมีประชาชนตลอดจนนักท่องเที่ยวหลั่งไหลเข้าเที่ยวชมภายในงานอย่างเนืองแน่น โดยเฉพาะ การแสดงแสงเสียง (Light&Sound ) เรื่อง, ความรุ่งเรืองของนครสุโขทัย, ด้วยบรรยากาศย้อนยุคยิ่งใหญ่อลังการ ณ วัดมหาธาตุ ซึ่งเป็นสถานที่จริงทางประวัติศาสตร์ สมัยกรุงสุโขทัยเป็นราชธานี มียอดผู้สั่งจองที่นั่ง และซื้อบัตรเข้าชมเพิ่มมากขึ้นกว่าทุกปี เนื่องจากจัดแสดงเพียงวันละ 1 รอบ ในเวลา 19.30 น. ทำให้มีนักท่องเที่ยวบางส่วนต้องผิดหวัง เนื่องจากจำนวนที่นั่งเต็มไม่สามารถเข้าไปนั่งชมการแสดงได้,จากปัญหาดังกล่าว นายปิติ แก้วสลับสี ผู้ว่าราชการจังหวัดสุโขทัย ได้เรียกหน่วยงานที่เกี่ยวข้องร่วมหารือกัน มีมติให้เพิ่มการแสดงขึ้นอีก 1 รอบ ในคืนวันที่ 25 พ.ย. ซึ่งเป็นวันสุดท้ายของการจัดงาน โดยในรอบแรก จัดแสดงในเวลา 19.30 น. และรอบสุดท้ายในเวลา 21.30 น. คาดว่า จะมีนักท่องเที่ยวให้ความสนใจแห่ซื้อบัตรเข้าชมการแสดงดังกล่าวเพิ่มขึ้นอีกแน่นอน,นอกจากนี้ บริเวณลานพระบรมราชานุสาวรีย์พ่อขุนรามคำแหง สถานที่จัดประกวดโคมชัก-โคมแขวน ชิงถ้วยพระราชทานของสมเด็จพระเทพรัตนราชสุดาฯ สยามบรมราชกุมารี ยามค่ำคืนก็จะมีนักท่องเที่ยวให้ความสนใจเข้าไปเดินชมความสวยงามของโคมชัก-โคมแขวน และถ่ายรูปเก็บไว้เป็นที่ระลึก เช่นเดียวกับบริเวณตระพังเงิน สถานที่จัดแสดงนิทรรศการลอยกระทงอาเซียนและซุ้มโคมไฟอาเซียน ก็เป็นอีกจุดหนึ่งที่ดึงดูดนักท่องเที่ยว เนื่องจากมีการจัดแสดงกระทงและโคมไฟในรูปแบบต่างๆ ของประเทศกลุ่มอาเซียน,สำหรับกิจกรรมอื่นๆ ในภาคกลางคืน ได้แก่ การแสดงหมู่บ้านวิถีไทยและตลาดโบราณสมัยกรุงสุโขทัย (ตลาดแลกเบี้ย) บริเวณศาลาสี่หลัง ,การแสดงดนตรีไทย ณ วัดชนะสงคราม กิจกรรมข้าวขวัญวันเล่นไฟและการแสดงพื้นบ้าน ณ เวทีครึ่งวงกลมหน้าวัดมหาธาตุ การประกวดร้องเพลงลูกทุ่งและหางเครื่องรอบชิงชนะเลิศ ณ เวทีโรงละครกลางแจ้ง การแสดงโขน ด้านหลังวัดชนะสงคราม และการแสดงตำนานท้าวศรีจุฬาลักษณ์ และการจุดพลุ ตะไล ไฟพะเนียง ณ สระน้ำวัดสระศรี (ตระพังตระกวน)
การแสดงแสงเสียง ความรุ่งเรืองของนครสุโขทัย อันยิ่งใหญ่อลังการ บริเวณวัดมหาธาตุ ปรากฏว่ามีนักท่องเที่ยวจำนวนมากผิดหวัง เนื่องจากตั๋วเต็มไม่สามารถเข้าไปดูได้ ทางจังหวัดตัดสินใจเพิ่มการแสดงอีก 1 รอบ ในเวลา 21.30 น.
การแสดงแสงเสียง,Light&Sound,เผาเทียนเล่นไฟ,ลอยกระทง,สุโขทัย,อุทยานประวัติศาสตร์สุโขทัย,เพิ่มรอบ,ความรุ่งเรืองของนครสุโขทัย,ย้อนยุค,ยิ่งใหญ่อลังการ,วัดมหาธาตุ,ยอดผู้สั่งจองที่นั่ง,ชมการแสดง,ปิติ แก้วสลับสี,แห่ซื้อบัตร,บัตรเข้าชมการแสดง,ตั๋วเต็ม,ข่าว,ข่าวทั่วไทย,ไทยรัฐออนไลน์